text: Borgere bekymrede over våben i gaderne
  25 august 2015 kl. 05.38
  Flere esbjergensere kontaktede mandag aften Syd- og Sønderjyllands Politi efter at have set personer med våben i Esbjergs gader.
  Bevæbnede personer i uniform i Willemoesgade i Esbjerg forskrækkede adskillige borgere lige før midnat mandag.
  Faktisk så meget, at de ringede til poltiet for at gøre opmærksom på fænomenet.
  Det viste sig at være en korrekt anmeldt militærøvelse, der fandt sted i Esbjergs gader.
  - Det er ganske udmærket, at folk reagerer, hvis de oplever noget mistænkeligt, fortæller vagthavende ved Syd- og Sønderjyllands Politi tirsdag morgen til TV SYD.
  En del henvendelser om personer med våben i Esbjerg Midtby sidst på aftenen. Det er en militærøvelse. Ingen grund til bekymring. #politidk
  
  